Avengers Endgame: अवतार को पीछे छोड़ 'एवेंजर्स एंडगेम' ने पहले स्थान पर किया कब्जा, बनाया ये जबरदस्त रिकॉर्ड  
'एवेंजर्स एंडगेम' ने दुनियाभर में बनाया शानदार रिकॉर्ड
दमदार प्रदर्शन करते हुए फिल्म ने 'अवतार' को छोड़ा पीछे
दुनियाभर में नंबर वन पर आई 'एवेंजर्स एंडगेम'
Avengers Endgame: हॉलीवुड की सुपरहिट फ्रेंचाइजी 'एंवेंजर्स' सीरीज की आखिरी और दमदार फिल्म 'एवेंजर्स एंडगेम' (Avengers Endgame) ने कमाई के मामले में जबरदस्त रिकॉर्ड बनाया है. इंटरनेशनल मार्केट में अपना शानदार प्रदर्शन करते हुए 'एवेंजर्स एंडगेम (Avengers Endgame)' ने साल 2009 में आई कैमरून की 'अवतार' को पीछे छोड़ दिया है. इसके जरिए 'एवेंजर्स' ने 'अवतार' का दमदार रिकॉर्ड भी तोड़ दिया है और दुनियाभर में पहले नम्बर पर आ गई है. मार्वल स्टूडियोज की एवेंजर्स एंडगेम  2.79 बिलियन का कलेक्शन करते हुए दुनिया की सबसे अधिक कमाई वाली फिल्म बन चुकी है. '
Finally . . . . . . . #endgame #avengers #marvel #avengersendgame #ironman #infinitywar #spiderman #thanos #captainamerica #mcu #thor #hulk #tonystark #memes #meme #tomholland #blackwidow #captainmarvel #marvelcomics #marvelstudios #peterparker #robertdowneyjr #steverogers #chrisevans #comics #loki #cosplay #avengersinfinitywar #spidermanfarfromhome #bhfyp
A post shared by @ moviescapsuletvseries on Jul 20, 2019 at 11:19pm PDT

रिलीज के बाद से एवेंजर्स एंडगेम ने दुनियाभर में दमदार प्रदर्शन करते हुए 2.79 बिलियन यानी 19,210 करोड़ रुपए की कमाई की है. इसके जरिए एवेंजर्स एंडगेम ने हॉलीवुड की बड़ी फिल्म 'अवतार' की 2.787 बिलियन की कमाई को पीछे छोड़ दिया है. बता दें कि एवेंजर्स एंडगेम को बीते 20 जून को दोबारा पोस्ट क्रेडिट सर्प्राइज के साथ रिलीज किया गया था, जिसके जरिए फिल्म के बॉक्स ऑफिस कलेक्शन में और भी बढ़त हुई थी. एवेंजर्स एंडगेम के रि-रिलीज के दौरान दर्शकों को इसमें हल्क के सीक्वेंस, स्टैन-ली ट्रिब्यूट और पोस्ट क्रेडिट सीन्स देखने को मिले थे, जिसमें स्पाइडर मैन: फार फ्रॉम होम और पहली फिल्म के कुछ डिलीट सीन्स भी शामिल थे. 


बता दें कि 'एवेंजर्स एंडगेम (Avengers Endgame)' को एंथनी रूसो और जो रूसो की जोड़ी ने डायरेक्ट किया है. यह फिल्म थैनोस और सुपरहीरोज के इर्द-गिर्द घूमती है.  'एवेंजर्स एंडगेम' (Avengers Endgame) में रॉबर्ट डाउनी जूनियर (Iron Man), क्रिस इवान्स (Captain America), मार्क रूफैलो (Hulk), क्रिस हेम्सवर्थ (Thor), स्कारलेट योहानसन (Black Widow), जेरेमी रेनर (Hawk Eye), पॉल रूड (Ant Man), ब्री लार्सन (Captain America), और जोश ब्रोलिन (Thanos) लीड रोल में हैं.